**Tartu linna 2022. a meistrivõistlused lauatennises**

**Juhend**

**Eesmärk**

Selgitada Tartu linna meistrid ja üldine paremusjärjestus nii noorte kui täiskasvanute hulgas üksik- ja paarismängudes.

**Võistlustest osavõtt**

Osa võivad võtta kõik Tartus treeningul käivad lauatennisistid.

Oma tervisliku seisundi eest vastutab iga võistleja ise.

Täiskasvanutel osavõtutasu 8€ (tasutakse täpse summana sularahas võistluspaigas).

Võistluste kohtunik Aleksandr Kirpu.

**Aeg ja koht**

26. november 2022 Turu 8 spordihoone I saalis

11.00 - Noorteklassid ja juuniorid (palume kohal olla 10:40 ja teavitada oma kohaolekust treenerit ja peakohtunikku)

15.00 - Mehed ja naised

**Registreerumine**

Treeneritel tuleb teha noorte MV kohta eelregistreerimine 24. novembriks Aleksandr Kirpule aleksandr.kirpu@tammegymnaasium.ee

Meeste ja naiste turniiriks lõpeb registreerimine kohapeal kell 14.45 (ka eelregistreerunud mängijatel)

Eelregistreerimine on kohustuslik reitinguta mängijatel, teistel ei ole eelregistreerimine kohustuslik.

Noorte MV-l paarismängule registreerimise lõpp võistluspaigas 26. novembril kell 12:30. Täiskasvanute paarismängule registreerimine lõpeb võistluspaigas 26. novembril kell 17.00.

**Süsteem**

Mängitakse ITTF reeglite järgi naistel ja noortel turniirisüsteemis ja meestel 2-miinus süsteemis kõikide kohtade väljaselgitamisega. Poolfinaali kaotajad mängivad 3.-4. kohta, miinusringist selgub 5. koht. Paarismängud peetakse olümpiasüsteemis. Kõik mängud toimuvad parem viiest.

Eraldi mängitakse juunioride (2005-2007), kadettide (2008-2009), minikadettide (2010-2011), 2012-2013. a. sündinute ning 2014 ja nooremad vanuseklassides. Noorte klasside parimad võivad osaleda täiskasvanute turniiril. Paarismängud on kõikidel noorteklassidel koos, 2 parimat paari saavad õiguse osaleda ka täiskasvanute turniiril. Üksikmängus kõige nooremad (2014 ja nooremad) mängivad parem kolmest, teised parem viiest.

Juhul, kui ühes klassis on liiga vähe osalejaid, liidetakse ta teise vanuseklassiga, kuid paremusarvestus toimub oma vanuseklassi piires.

**Autasustamine**

Autasustatakse võistluste 3 parimat igas mänguliigis ja vanuseklassis medali ja diplomiga.

Paarismängud toimuvad kõikidel noorte vanuseklassidel koos ja autasustatakse kolme parimat tüdrukute-, poiste- ja segapaari medali ja diplomiga.

**Võistluste korraldaja**

Tartu Spordiseltsi Kalev, Svea Onno, tel +372 529 1581

Peakohtunik: Aleksandr Kirpu, aleksandr.kirpu@tammegymnaasium.ee